

Alkalmazott Társadalomtudományok Tanszék (ATT)

## Jegyzőkönyv

2020. november 17. 12.30 óra, online (Google Meet)

Kedden, november 17-én 12.30-tól tanszéki gyűlés következő napirendi pontokkal:

1. Tanszéki belső kommunikáció - javaslatok

2. Államvizsga tematikák frissítése, ms.sapientia.ro honlapon is

3. Konferenciák: aktuálisan és évi lebontásban (Járvány, PontKom)

4. CV, LP és Tantárgyleírások beküldése... újabb időpont megadása

5-6. Tanszéki titkár és Judit helyzete

7. Közeges órák helyzete

8. Költségvetés, beszerzendő tételek

9. Tanszéki pénzek (nem, nem kávé, hanem koszorú)

10. Tanszék és a szakok külső kommunikációja (stratégiai: honlapok, operatív: facebook oldalak, személyi: szakok megítélése oktatók példája alapján)

A tanszéki gyűlésen összesen **11** főállású oktató van online jelen:

1. Tőkés Gyöngyvér
2. Gagyi József
3. Krizbai Tímea
4. Zsigmond István
5. Lukács Márton Réka
6. Fülöp Otília
7. Sántha Ágnes
8. Kovács Réka Rozália
9. Harangus Katalin
10. Kovács Barna
11. Vajda András
12. Napirendi pont:

Tanszéki belső kommunikáció – javaslatok

Az ATT tanszéken két levelező lista működik, az ATT-n, az alapállásúak és egy bővített, ahol a társultak és az óraadós tanárok vannak felírva és ráadásul az alapállásúak is.

Határozat, csak egy lista marad, az ATT, mivel az egyetemi információk erre a listára jönnek, rákerülnek a bővített listáról az érintettek, On Angela is.

Szóba került, hogy az egyetemi honlapon látható szabályzatunknak frissülnie kell.

A tanszék arculatát és a tantárgylistákat, mind kérvényezni a honlapot működtetők felé.

A tanszéki kommunikáció során szó került az óratartásról és tömbesítésről. Ha óracsere történik, van rá űrlap.

1. Napirendi pont:

Államvizsga tematikák frissítése, ms.sapientia.ro honlapon is.

Az új államvizsga-tematikát januárban szokták kérni a dékániból, akkor lesz frissítés.

1. Napirendi pont:

Konferenciák: aktuálisan és évi lebontásban

**Kommunikáció szak**

Gagyi József beszámolt a Konferencia a Magyar Tudomány Ünnepe konferenciáról, reggel 9-től 15-ig fog tartani online, Csikszeredából sokan kapcsolódtak, mindenkinek 20 perces az előadás ideje. Meet platformon, ami már ki van hirdetve.

A PontKom folyamatban van a szervezés, hallgatók bevonása (Tőkés Gyöngyvér).

Kommunikáció és Médiatudományi Szakkollégium felvételije, Vajda András a III. évesekkel, átszervezés meetre.

KommTakt közösségépítő nap az I. évesek számára: Mikulásbulival, Kovács Barna a felelős, alakulóban van.

Vajda András a METUs vetélkedőt is ismerteti. A honlapra és a saját honlapra is archiválni kellene.

**Közegészség szak**

Sántha Ágnes beszámol: Egészségfejlesztés szakszeminárium I–V. (képzés, tehetséggondozás), négy alkalommal meet, onlineban.

Táplálkozz helyesen! Egészséges táplálkozási tanácsadás Mezőpanitban megtörtént, élőben.

Újraélesztés képzés (tehetséggondozás), megtörtént élőben.

A Farmakológia: Conferinta Nationala de Farmacoeconomie si management sanitar, a diákok és a tanárok is részt vettek, mint hallgatóság.

Tanulmányút (szakmai gyakorlat közeges hallgatóknak), most nem sikerült. Tanulmányút (szakmai gyakorlat közeges hallgatóknak), Harangus Katalin, most nem fogadtak a járvány miatt.

Csapatépítés (I. éves közeges hallgatóknak), Kovács Réka, inkább a II. félévre halasztani, onlineban nincs igazán értelme.

Kötetbemutató (tehetséggondozás), Lukács Márton Réka: halasztódik tavaszra. Konferencia a Magyar Tudomány Napján (konferencia-részvétel, társszervezés), Nyíregyháza – kiutazás elmarad.

Elhangzik, hogy a rendezvények táblázatát frissíteni kell, hogy látható legyen, hogy mi teljesült, és mi maradt el, mi mikorra lesz beütemezve újra.

**TDK**. A kommunikációra 13 diák nevezett be, a közegre 2 és 3 meghívott. Könczei Zsoltot javasolták a kommunikáción zsűritagnak. A tavaszi TDK-ra többen iratkoznak majd.

1. Napirendi pont:

CV, LP és Tantárgyleírások beküldése... újabb időpont megadása

Még mindig vannak kollegák, akik nem küldték be a CV, LP, nincs újabb határidőt, a begyűjtés a programfelelősök felelőssége.

1. és 6. Napirendi pont:

Tanszéki titkár és Judit helyzete

A tanszék igényli a tanszéki titkári munkakör ideiglenes betöltését.

Judit marad a laboráns állásban.

1. Napirendi pont:

Közeges órák helyzete

Harangus Katalin ismerteti, tudja a problémákat, megjöttLorenzovici László szerződése, most meg tudja tartani az óráit, sajnos a Gaál Péter tömbösítését információhiány miatt későn tudta meg a tanszék. Szó került a tömbösítésről, jó és rossz hatásáról a diákok szempontjából. Tar Gyöngyi tartja az óráit.

1. Napirendi pont:

Költségvetés, beszerzendő tételek

Fülöp Otília bemutatja a táblázatot. Hozzászólnak a kollégák.

Zsigmond Istvánra marad a beszerzésre kerülő tárgyak összesítése a kommunikáción.

A közeg beszerzésre szánt levele rossz címre került, így a tanszék korábbi táblázatából voltak tételek megírva. Kovács Barna javasolta a pénzösszeg szakok szerinti leosztását.

A listát november 18., 12 órára véglegesíteni kell.

1. Napirendi pont:

Tanszéki pénzek (nem, nem kávé, hanem koszorú)

Kovács Réka javaslatára 100 ront gyűjtünk. Ungár Juditnak kell eljuttatni. További és személyes egyeztetések szükségesek.

1. Napirendi pont:

Tanszék és a szakok külső kommunikációja (stratégiai: honlapok, operatív: facebook oldalak, személyi: szakok megítélése oktatók példája alapján) időhiány miatt újra napirendi pont marad.

2020. november 17., Marosvásárhely

Készítette : Ungár Judit